**РАЙОННА ИЗБИРАТЕЛНА КОМИСИЯ 04 - ВЕЛИКО ТЪРНОВО ЗА ИЗБОРИТЕ ЗА НАРОДНИ ПРЕДСТАВИТЕЛИ НА 26 МАРТ 2017 г.**

**П Р О Т О К О Л № 30**

Днес, 29.03.2017 г. – 15:15 ч. Районна избирателна комисия в Община Велико Търново се събра на редовно заседание в състав:

Председател: Десислава Стефанова Йонкова

Зам.-председател: Шенгюл Хасан Сармахмудова

Зам.-председател: Виктор Добромиров Лясков

Секретар: Христо Здравков Данев

Членове: 1. Йорданка Владимирова Христова

2. Силвия Дечева Дечева

3. Красимира Илиева Петрова

4. Иван Тихомиров Млъзев

5. Милен Христов Павлов

6. Николина Красимирова Митева

Председателят на комисията обяви, че по уважителни причини отсъстват:

1. Людмила Йорданова Николова-Кернова

2. Ивета Стоянова Кабакчиева

3. Николай Красимиров Илиев

Комисията има необходимия кворум за вземане на решения. Председателят уведоми присъстващите членове на комисията, че заседанието ще се проведе при следния дневен ред, а именно:

Т.1. Разглеждане на постъпила жалба.

Комисията прие така предложения дневен ред, като всички гласуваха единодушно. Пристъпи се към разглеждане на точките от приетия дневен ред.

т.1. Жалба от Татяна Иванова, Емине Мехмедова , Гълъбин Гашев, Цанка Трухчева, Десислава Дянкова, Костадин Хубанов, Стефка Атанасова, Юлия Апостолова Недева-Сева Памукчиева – представител на КП „Да България“

Председателят на комисията предложи за гласуване следния проект на решение:

**„РЕШЕНИЕ**

**№ 281**

**Велико Търново, 29.03.2017 г.**

**ОТНОСНО**: *Жалба от Татяна Иванова, Цанка Трухчева, Десислава Дянкова, Костадин Хубанов, Стефка Атанасова, Юлия Павлова-Недева, Стефка Атанасова –част от състав на СИК № 040400067 против Ана Костадинова –секретар в СИК № 040400067*

В РИК-В.Търново е постъпила жалба от *Татяна Иванова-председател, Цанка Трухчева-член, Десислава Дянкова-член, Костадин Хубанов-член, Стефка Атанасова-член, Юлия Павлова-Недева-член -всички част от състав на Секционна избирателна комисия № 040400067 против Ана Костадинова-секретар в посочената СИК*, заведена в регистъра на РИК-В.Търново с вх. № 537 / 28.03.2017г. – 16:00 часа. В жалбата се твърди,че лицето Костадинова след приключване на изборите и започване работата на комисията по отчитане на изборния резултат, в присъствието на наблюдатели, застъпници и представители на партии и коалиции, започнала да прави забележки, скандали и отправила нецензурни думи към комисията относно броенето на бюлетините.В жалбата са наведени твърдения, че Костадинова хвърлила протоколите, говорила на висок тон, запалила цигара в изборното помещение. С така изложените данни жалбоподателите намират, че Костадинова създала напрегната, неспокойна и изнервена обстановка.Жалбоподателите отправят искане, РИК да вземе отношение относно нейното поведение и да бъде смъкнато членството й в комисии, тъй като с поведението си уронвала авторитета на институциите.

Във връзка с постъпилата жалба, след изясняване на фактическата обстановката относно инвокираните факти и обстоятелства в жалбата, Районната избирателна комисия, след преценка на твърденията и на относимите материално-правни разпоредби , визирани в ИК , намира жалбата за процесуално допустима, като подадена от процесуално легитимирани лица, но разгледана по същество, същата се явява неоснователна и като такава следва да се остави без уважение.Фактическите и правни доводи и съображения затова са следните :

Въз основа на изложените в жалбата факти, е очевидно, че оплакванията са свързани с проявеното в деня на изборите, в помещението за произвеждане на изборите, неприлично поведение на секретаря на СИК № 040400067 –госпожа Ана Костадинова в качеството й на секретар на комисията.Жалбата е подадена два дни след приключване на изборния ден, поради което е обективно невъзможно извършването на проверка относно наведените аргументи.Следва да се има предвид, че председателят на СИК следи за реда в изборното помещение по време на изборите и неговите указания са задължителни за всички лица в изборното помещение. Липсват данни тези правомощия да са били надлежно упражнени, обективирани в съответен вид, от страна на председателя на СИК. Отделно от изложеното в рамките на изборният ден, РИК не е била сигнализирана за нарушения в СИК 040400067.

От протокола за изборните резултати на цитираната секция се установява,че съставът на СИК е отбелязъл, че обстановката, при която е проведен изборния ден е била „нормална“. Това обосновава извод за противоречие между отразеното в официалния свидетелстващ документ /протокол на СИК/ и наведените факти в жалбата. От друга страна-формулираното в жалбата искане „да бъде смъкнато членството й в комисии“ е извън материалната компетентност на РИК, с оглед обстоятелството, че съответните парламентарно представени партии и коалиции излъчват предложения за назначаване състави на СИК и съответно освобождаване на членовете им. Въпросът доколко с поведението си Костадинова уронва авторитета на институциите също не е в компетентността комисията.

С оглед изложеното, Районна избирателна комисия Велико Търново приема, че не са налице установени нарушения на ИК и на основание чл. 72, ал.1, т.20 от Изборния кодекс

  Р Е Ш И :

ОСТАВЯ БЕЗ УВАЖЕНИЕ, като неоснователна постъпилата жалба с вх. № 537 / 28.03. 2017 г. от *Татяна Иванова-председател , Цанка Трухчева-член, Десислава Дянкова-член, Костадин Хубанов-член, Стефка Атанасова-член, Юлия Павлова-Недева-член, Стефка Атанасова-член-всички част от състав на Секционна избирателна комисия № 040400067 против Ана Костадинов-секретар в посочената СИК № 040400067.*

Настоящото решение подлежи на обжалване в тридневен срок от по-късното по ред, обявяване / публикуване, пред ЦИК - гр.София.**“**

Комисията гласува както следва:

Председател: Десислава Стефанова Йонкова – за

Зам.-председател: Шенгюл Хасан Сармахмудова – за

Зам.-председател: Виктор Добромиров Лясков – за

Секретар: Христо Здравков Данев – за

Членове: 1. Йорданка Владимирова Христова – за

2. Силвия Дечева Дечева – за

3. Красимира Илиева Петрова - за

4. Иван Тихомиров Млъзев – за

5. Милен Христов Павлов – за

6. Николина Красимирова Митева – за

Решението беше взето в 15:20 ч.

Председателят закри заседанието.

**Председател:**

/Десислава Йонкова/

**Секретар:**

/Христо Данев/